text: Lego-familie fortsat Danmarks rigeste 
  26 september 2014 kl. 04.37
  Skal du være blandt de rigeste danskere, så kræver det nu milliarder på bankbogen. Helt i top ligger familien Kirk Kristiansen.
  Vil man være blandt de 100 rigeste i landet, så kræver det, at der står ni nuller på bankbogen. Ifølge Berlingskes nyeste liste over Danmarks rigeste, er de 100 rigeste i Danmark alle milliardærer.
  Helt i top der ligger Lego-familien, Kirk Kristiansen, med en formue på knap 100 milliarder kroner. Et stykke efter følger familien Louis-Hansen, der står bag Coloplast, med en formue på 35,3 milliarder kroner.
  Sidste år var en formue på 800 millioner nok til at komme med i top 100, men de største formuer er siden 2013 steget med 18 procent, og derfor skal de sorte tal på kontoudtoget nu svinges op den anden side af en milliard, hvis man vil være blandt de 100 rigeste.
  På mandag sender vi femte afsnit i serien "Legoland bag kulissen" på TV SYD+
  Her er de ti rigeste familier i Danmark. Fire af dem bor i vores område.
  Familien Kirk KristiansenFamilien Louis-HansenFamilien Holch PovlsenLars LarsenHanni Toosbuy KasprzakFam. efter Mærsk Mc-Kinney MøllerFamilien ClausenFamilien FossFamilien Kirk JohansenFamilien Topsøe
  
  